«Արևի կարոտը» երգաշարի կատարումն առիթ է առավել մանրամասն խոսելու Խաչատուր Մարտիրոսյան արվեստագետի մասին: Յոթ թիվը խորհրդանշական է իր համար. 7 ուսուցիչ է ունեցել, անցել է 7 անհատի արվեստի «դպրոց»: Առաջինն իր հայրն էր՝ ջութակահար, ֆրանսերենի ուսուցիչ Վարդան Մարտիրոսյանը: Իրանից հայրենադարձվելով՝ ուսանել է, նախ, Սուրեն Մարդանյանին, ապա՝ տարբեր մասնագիտական ուսումնական հաստատություններում՝ Աթանես Մատինյանին, Ստեփան Ջրբաշյանին, Երևանի կոնսերվատորիայում՝ ջութակահար՝ Հրաչյա Աբաջյանին, Էդվարդ Միրզոյանին, Գրիգոր Եղիազարյանին: